
          Direcţia Comunicare şi Organizare

01.06.2010 

  

INFORMARE DE PRESĂ 

  

Centrul Operativ pentru Situaţii de Urgenţă din cadrul Ministerului Mediului şi Pădurilor a trimis în cursul acestei după amiezi o AVERTIZARE  HIDROLOGICĂ (reactualizare) de COD GALBEN către prefecturile judeţelor: ARAD, ARGEŞ, BIHOR, BRAŞOV, CARAŞ-SEVERIN, CLUJ, COVASNA, GORJ, HUNEDOARA, TIMIŞ, SATU MARE, SĂLAJ, VÂLCEA (13 prefecturi). Sursa acestei Avertizări este Institutul Naţional de Hidrologie şi Gospodărire a Apelor (INHGA), Bucureşti. 
Fenomenele vizate sunt creşteri de niveluri si debite cu depăşirea COTELOR DE ATENTIE; Scurgeri importante pe versanţi, torenţi, pârâie cu efect de inundaţii locale în intervalul 01.06.2010 ora 14:00 – 02.06.2010 ora 16:00.

Bazinele hidrografice afectate: Crasna, Crişul Negru, Crişul Alb, Bega, Timiş, Bârzava, Moraviţa, Caraş, Nera, Olt mijlociu şi inferior, Argeş superior şi afluenţii lor.


Având în vedere situaţia hidrometeorologică actuală şi prognoza meteorologică pentru următoarele 24 de ore, se actualizează AVERTIZAREA HIDROLOGICA nr. 42 din 30.05.2010 ora 17 dupa cum urmează:


· Se mentine COD GALBEN pe râurile: Crasna, Crişul Negru, Crişul Alb (aferente judeţelor Satu Mare, Salaj, Cluj, Bihor, Hunedoara şi Arad), Bega Veche, Bega, Timiş, Bârzava, Moraviţa, Caraş, Nera (aferente judetelor Timiş şi Caraş Severin), Olt (sector Podu Oltului-Hoghiz) şi Râul Negru (aferente judeţelor Covasna, Braşov).

· Se instituie COD GALBEN pe unii afluenti ai Oltului inferior (Bistrita, Luncavat, Oltet) aferenţi judeţelor Vâlcea şi Gorj şi pe afluenţii Argeşului superior (Valsan şi Râul Doamnei) aferenţi judeţului Argeş.


Harta cu codurile şi semnificaţia acestora se anexează. În funcţie de evoluţia fenomenelor hidrometeorologice vom reveni cu actualizarea prognozei hidrologice.


Se mentionează că aceste fenomene se pot produce şi pe afluenţi de grad inferior ai râurilor marcate pe hartă.



Se impune urmărirea  evoluţiei situaţiei hidrometeorologice, în conformitate cu „Regulamentul privind gestionarea situaţiilor de urgenţă generate de inundaţii, fenomene meteorologice periculoase, accidente la construcţii hidrotehnice şi poluări accidentale”.

